pythainlp/thai-wiki-dataset-v3 huggingface dataset:
หน่วยรบหุ่นเทพธิดา

หน่วยรบหุ่นเทพธิดา  การ์ตูนญี่ปุ่นเขียนโดย ยูคิรุ สุงิซากิ เป็นเรื่องราวเกี่ยวกับเด็กหนุ่มชื่อว่า ซีโร่ เอ็นน่า ผู้ใฝ่ฝันอยากจะเป็นนักบินของเทพธิดาซึ่งเป็นหุ่นรบรูปร่างมนุษย์ 5 เครื่องซึ่งเป็นความหวังสูงสุดของมวลมนุษยชาติเพื่อปกป้องดาวเคราะห์ดวงสุดท้าย "ชิออน" จากการรุกรานของสิ่งมีชีวิตลึกลับ "victim" และการที่จะได้เป็นนักรบของเทพธิดานั้นจะต้องมีพพลังพิเศษที่เรียกว่า "EX" และจะเข้ารับการฝึกสอนจากสถาบันฝึกสอนนักบิน GOR (Goddess Operators Academy) เพื่อเตรียมพร้อมที่จะเป็นนักบินของเทพธิดา และในกรณีที่นักบินคนปัจจุบันใช้การไม่ได้ในกรณีที่เสียชีวิตหรือพิการ ก็จะทำการคัดเลือกนักบินจากนักเรียนของ GOR คนใหม่
การ์ตูนญี่ปุ่น
แอนิแมกซ์
เซนิกาเมะ

เซนิกาเมะ  หรือชื่อภาษาอังกฤษคือ สเควิตเทิล (Squirtle) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก เดิมทีสร้างโดยทีมพัฒนาตัวละครจากบริษัทเกมฟรีก และเกลาโดยเคน ซูกิโมริ ชื่อเปลี่ยนจากเซนิกาเมะ เป็นสเควิตเทิล ระหว่างการแปลงเป็นภาษาอังกฤษเพื่อให้ได้ชื่อที่ "ฉลาดและทำให้เห็นภาพ" ในอนิเมะ เซนิกาเมะพากย์เสียงโดยริคาโกะ อะอิคะวะ และในภาษาอังกฤษพากย์โดยเอริก สจ๊วต เซนิกาเมะในอนิเมะไม่เคยวิวัฒนาการ โดยที่ผู้สร้างก็ไม่ได้ระบุเหตุผลที่แท้จริงไว้
== แหล่งข้อมูลอื่น ==
เซนิกาเมะ ใน bulbagarden วิกิโปเกมอน
สายพันธุ์โปเกมอน
ตัวละครที่เป็นเต่า
ตัวละครในบันเทิงคดีที่มีความสามารถเกี่ยวกับน้ำ
ตัวละครวิดีโอเกมที่มีความสามารถเกี่ยวกับน้ำ
Línia evolutiva de Squirtle#Squirtle
Seznam pokémonů (1-20)#Squirtle
Pokémon (1-20)#Squirtle
Squirtle
Squirtle
Carapuce et ses évolutions#Carapuce
Lista Pokémonów (1-20)#Squirtle
ร็อคแมน 7 การเผชิญหน้าแห่งโชคชะตา!

ร็อคแมน 7 การเผชิญหน้าแห่งโชคชะตา!  หรือ เมกาแมน 7 (Mega Man 7) เป็นเกมซีรีส์ร็อคแมนลำดับที่ 7 และเป็นเกมที่ลงในซูเปอร์แฟมิคอมออกวางจำหน่ายในวันที่ 24 มีนาคม ค.ศ. 1994
== เนื้อเรื่อง ==
หลังจากโลกสงบสุขดร.ไวลี่ได้ติดคุกไปแล้วแต่จู่ๆมีหุ่ยนต์ลึกลับทั้ง 4 ตัวแท้จริงแล้วคือหุ่นยนต์ของดร.ไวลี่ร็อคแมนจึงต้องต่อสู้แต่แล้วมีหุ่นยนต์ปริศนาชื่อว่าฟอลเต้ได้ต่อสู้กันขึ้นมาการต่อสู้ครั้งนี้ร็อคแมนจะสามารถกอบกู้โลกได้หรือไม่
== รูปแบบการเล่น ==
ในร็อคแมน 7นั้นได้ปรับเปลี่ยนรูปแบบเกมจากที่ใช้กราฟิกและดนตรี 8 บิตได้มาเปลี่ยนเป็น 16 บิตด้วยในภาคนี้ได้เพิ่มส่วนองค์ประกอบของเกมคือการเก็บน็อตเพื่อซื้อสิ่งของด้วยกันและเพิ่มอุปกรณ์เสริมรวมไปถึงการเปลี่ยนโหมดซูเปอร์อแดปเตอร์อีกด้วย
== บอสในแต่ละฉาก ==
ในร็อคแมน 7 นั้นการเลือกบอสได้ปรับเปลี่ยนไปในครึ้งแรกจะมีบอส 4 ตัวด้วยกันคือ
ฟรีซแมน (Freeze Man)
จั๊งค์แมน (Junk Man)
เบิรสต์แมน (Burst Man)
คลาวค์แมน (Cloud Man)
หลังจากปราบบอสทั้ง 4 แล้วมีการเพิ่มบอสอีก 4 ตัวคือ
สปริงค์แมน (Spring Man)
เซคแมน (Shade Man)
สแลชแมน (Slash Man)
เทอร์โบแมน (Turbo Man)
== อาวุธที่ได้จากบอส ==
ฟรีซแครกเกอร์
กระสุนน้ำแข็ง เมื่อยิงไปกระทบสิ่งใดจะแตกออกไปทุกๆด้าน สามารถใช้แช่แข็งลาวาได้
จั๊งค์ชิลด์
เรียกขยะมาหมุนรอบตัวเป็นบาเรีย เมื่อกดยิงอีกครั้งจะพุ่งออกไป 3 ทิศทาง ขณะเป็นบาเรียหากมีศัตรูมาโดน ขยะจะค่อยๆลดลงจนหมด
แดนเจอร์วาป
ฟองสบู่หุ้มระเบิด หากยิงใส่ศัตรูตัวเล็กจะพามันลอยขึ้นไปชนเพดาน สามารถกดปุ่มลงค้างไว้เพื่อวางระเบิดบนพื้นได้
ธันเดอร์สไตรค์
กระสุนไฟฟ้า เมื่อกระทบผนังจะมีลูกไฟฟ้าเล็กๆวิ่งออกไป สามารถใช้เปิดไดนาโมในบางแห่งได้
ไวลด์คอยล์
ขว้างสปริงกระเด้งออกไปโจมตีทั้งทางซ้ายและขวา สามารถชาร์จช็อตเพื่อยิงกระสุนสปริงขนาดใหญ่ได้
สแลชครอว์
เป็นกรงเล็บโจมตีศัตรูในระยะใกล้
ครัชนอยส์
กระสุนเสียง เมื่อกระทบกำแพงจะกระเด้งกลับมา สามารถกระโดดรับเพื่อชาร์จยิงกลับไปอีกครั้งได้
เบิร์นนิ่งวิลล์
เรียกลูกไฟมาไว้รอบตัว จากนั้นจะหมุนกลิ้งไปด้านหน้า สามารถกดค้างไว้เพื่อคงลูกไฟไว้รอบๆตัวได้
== อุปกรณ์เสริม ==
รัชเจ็ท
รัชคอยล์
รัชรีเซิร์ท
ซูเปอร์อแดปเปอร์
บลูส์ชิลค์
== อ้างอิง ==
นิตยสารเกมแม็คออนไลน์ (สนพ.อนิเมทกรุ๊ป)
นิตยสารเมก้า (สนพ.วิบูลย์กิจ)
== แหล่งข้อมูลอื่น ==
8-bit conversion of the game (in japanese)
ร็อคแมน (เกมชุดดั้งเดิม)
วิดีโอเกมซูเปอร์ฮีโร
เพชรตัดหยก

เพชรตัดหยก เป็นภาพยนตร์ไทยฟอร์มยักษ์ที่ออกฉายเมื่อปี พ.ศ. 2525 สร้างโดยค่ายโคลิเซี่ยมฟิล์ม กำกับโดย คมน์ อรรคเดช ที่นำนักแสดงดังจากฮ่องกงคือ ฉีเส้าเฉียน มาแสดงประกบกับ สรพงศ์ ชาตรี  ม.ล.สุรีย์วัลย์ สุริยง นันทิดา แก้วบัวสาย และ ลักษณ์ อภิชาติ ร่วมด้วยดาราชื่อดังของไทยอีกมากมายโดยเนื้อเรื่องเป็นการต่อสู้ของคนภูเขา มีฉากบู๊ที่ลักษณ์ อภิชาติ ผิดคิวตกจากที่สูงต้องส่งเข้าโรงพยาบาล
== นักแสดง ==
สรพงศ์ ชาตรี
ฉีเส้าเฉียน
หม่อมหลวงสุรีย์วัลย์ สุริยง
นันทิดา แก้วบัวสาย
ลักษณ์ อภิชาติ
เกชา เปลี่ยนวิถี
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2525
โทมัส ยอร์ช น็อกซ์

โทมัส ยอร์ช น็อกซ์ (Thomas George Knox; พ.ศ. 2367 – 29 กรกฎาคม พ.ศ. 2430) เป็นกงสุลใหญ่ชาวอังกฤษประจำสยามในสมัยพระบาทสมเด็จพระจุลจอมเกล้าเจ้าอยู่หัว เป็นบุตรของนายเจมส์ สเปนเซอร์ น็อกซ์ กับนางคลารา บาร์บารา แบรส์เฟิร์ด
== ประวัติ ==
โทมัส ยอร์ช น็อกซ์ เกิดเมื่อปี พ.ศ. 2367 ณ เทศมณฑลลันดันเดร์รี ประเทศอังกฤษ เดิมเป็นทหารอังกฤษยศร้อยเอกประจำประเทศอินเดีย กล่าวกันว่าพอเล่นพนันแข่งม้าจนหมดตัว จึงลาออกจากตำแหน่งตามร้อยเอกอิมเปย์ มาทำงานที่สยามในรัชสมัยพระบาทสมเด็จพระจอมเกล้าเจ้าอยู่หัว โดยร้อยเอกอิปเปได้เป็นครูทหารวังหลวง ส่วนนายน็อกซ์ พระบาทสมเด็จพระปิ่นเกล้าเจ้าอยู่หัวโปรดเกล้าฯ ให้เป็นครูวังหน้า เป็นผู้ฝึกทหารอย่างยุโรป และยังได้เข้ากองทัพกรมหลวงวงศาธิราชสนิทไปตีเมืองเชียงตุง
พระบาทสมเด็จพระปิ่นเกล้าเจ้าอยู่หัวประทานผู้หญิงวังหน้าชื่อปราง ให้เป็นภรรยา มีลูกด้วยกันสามคน ต่อมาเมื่อรัฐบาลอังกฤษตั้งกงสุลในกรุงเทพฯ และด้วยความรู้การเมืองและภาษาไทย จึงทำงานเป็นผู้ช่วยกงสุล แล้วได้เลื่อนตำแหน่งจนได้เป็นกงสุลเยเนอราล มีบรรดาศักดิ์เป็นเซอร์ อีกทั้งยังสนิทและคุ้นเคยกับเจ้าพระยาศรีสุริยวงศ์และได้เป็นกงสุลใหญ่อังกฤษกับอภิรัฐมนตรีในสมัยสมเด็จเจ้าพระยาบรมมหาศรีสุริยวงศ์ เป็นผู้สำเร็จราชการแผ่นดิน โทมัส ยอร์ช น็อกซ์ ถึงแก่กรรมอย่างสงบ เมื่อวันที่ 29 กรกฎาคม พ.ศ. 2430 ณ เทือกเขาพิรินี ประเทศฝรั่งเศส สิริอายุรวม 63 ปี
== ชีวิตครอบครัว ==
โทมัส ยอร์ช น็อกซ์สมรสกับปราง หญิงเชื้อสายทวายที่ได้รับพระราชทานจากวังหน้า มีบุตรด้วยกัน 3 คน ได้แก่
แฟนนี น็อกซ์ หรือ แฟนนี ปรีชากลการ (ค.ศ. 1856–1925) สมรสกับพระปรีชากลการ (สำอาง อมาตยกุล) มีบุตรชายเพียงคนเดียว
แคโรไลน์ อีซาเบล น็อกซ์ หรือ ดวงแข (26 มิถุนายน ค.ศ. 1857 – 17 มิถุนายน ค.ศ. 1893) บางแห่งว่าบิดาเคยถวายตัวให้เป็นหม่อมในกรมพระราชวังบวรวิไชยชาญ ซึ่งคุณปรางเคยวาดฝันไว้ว่า "...ถ้าวังหน้าเป็นเจ้าแล้ว ลูกสาวจะเป็นสมเด็จพระนาง ผัวจะเป็นผู้สำเร็จราชการแผ่นดิน ถ้ามีหลานจะให้เป็นพระเจ้าแผ่นดินต่อไปด้วย..." ภายหลังได้สมรสกับหลุยส์ ที. ลีโอโนเวนส์ บุตรชายของแอนนา ลีโอโนเวนส์ มีบุตรด้วยกันสองคน
โทมัส น็อกซ์ (11 กันยายน ค.ศ. 1859 – ค.ศ. 1923)
ต่อมาแฟนนี่ น็อกซ์แต่งงานกับพระปรีชากลการ (สำอาง อมาตยกุล) ซึ่งเกิดเหตุการณ์ระหองระแหงระหว่างพระปรีชากลกับสมเด็จเจ้าพระยาบรมมหาศรีสุริยวงศ์ จากการที่มาจากความประพฤติไม่ชอบของพระปรีชากลการ ทำให้นายน็อกซ์พยายามใช้อิทธิพลของตนในฐานะผู้แทนรัฐบาลอังกฤษสั่งเรือรบเข้ามาข่มขู่รัฐบาลสยามเพื่อช่วยลูกเขย แต่ผลคือพระปรีชากลการถูกลงโทษประหารชีวิต พร้อมถูกริบราชบาตร นายน็อกซ์ถูกทางการอังกฤษเรียกตัวกลับไป นางแฟนนีลูกสาวต้องหนีออกนอกประเทศและไม่มีข่าวหลังจากนั้นอีกเลย
อนึ่ง ในช่วงแรกที่นายนอกซ์เป็นกงสุลนั้น มีชาวอังกฤษชื่อเฮนรี อาลาบาศเตอร์ ดำรงตำแหน่งเป็นรองกงสุล ซึ่งต่อมาคือต้นตระกูลของพลอากาศเอกสิทธิ เศวตศิลา อดีตองคมนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร
== อ้างอิง ==
ชาวอังกฤษในประเทศไทย
วิบากรัก สมรภูมิรบ

==นักแสดง==
จู๊ด ลอว์ - W. P. Inman
นิโคล คิดแมน - Ada Monroe
เรเน่ เซลเวเกอร์ - Ruby Thewes
Eileen Atkins - Maddy
เบรนดัน กลีสัน - Stobrod Thewes
ฟิลิป ซีมัวร์ ฮอฟแมน - Reverend Veasey
นาตาลี พอร์ตแมน - ซาร่า
Giovanni Ribisi - Junior
โดนัลด์ ซุทเธอร์แลนด์ - Reverend Monroe
Ray Winstone - Teague
Kathy Baker - Sally Swanger
James Gammon - Esco Swanger
Charlie Hunnam - Bosie
Jack White - Georgia
Ethan Suplee - Pangle
==  ดูเพิ่ม ==
Cold Mountain Miramax, Official site
Cold Mountain Terra, Official site, Spanish
ข้อมูลภาพยนตร์เรื่องวิบากรักสมรภูมิรบ
รายละเอียดภาพยนตร์เรื่องวิบากรัก สมรภูมิรบ ในเว็บไซต์หนังดี
Map of the area around Cold Mountain
Cold Mountain Filmed in Virginia 
Movie stills
An hour about the film Cold Mountain  provided December 23, 2003 from Charlie Rose, added April 3, 2008
ภาพยนตร์ที่ออกฉายในปี พ.ศ. 2546
ภาพยนตร์อเมริกัน
ภาพยนตร์ที่มีฉากในรัฐนอร์ทแคโรไลนา
ภาพยนตร์ที่ถ่ายทำในรัฐเซาท์แคโรไลนา
ภาพยนตร์โดยมิราแม็กซ์
ภาพยนตร์ที่มีเนื้อหาเกี่ยวกับสงครามกลางเมืองอเมริกา
ภาพยนตร์สงครามที่สร้างจากเหตุการณ์จริง
เสือ แครี่บอย

เสือ แครี่บอย เกิดเมื่อ พ.ศ. 2519 ที่ จังหวัดอุบลราชธานี สถิติการชก 11 ครั้ง ชนะ 8 (น็อค 4) แพ้ 3
== เกียรติประวัติ ==
แชมป์ประเทศไทยรุ่นเฟเธอร์เวท
* ชิง 26 มีนาคม 2551 ชนะน็อค ก้องสุรินทร์ ศิษย์เส่ย ยก 5
* ป้องกันแชมป์ครั้งที่ 1, 26 พฤษภาคม 2553 ชนะคะแนน ก้องสุรินทร์ ศิษย์เส่ย ที่ นครปฐม
== อ้างอิง ==
สถิติการชก boxrec.com  
สืเอ คแรี่บอย
สืเอ คแรี่บอย
ราฟาเอล ตอร์เรส

ราฟาเอล ตอร์เรส (Rafael Torres) นักมวยสากลชาวโดมินิกัน เกิดเมื่อ 17 เมษายน พ.ศ. 2509 ที่เมืองซานเตียโกเดโลสกาบาเยโรส (Santiago de los Caballeros) สาธารณรัฐโดมินิกัน สถิติการชก 25 ครั้ง ชนะ 16 (น็อก 3) แพ้ 9
== เกียรติประวัติ ==
แชมป์โดมินิกันรุ่นฟลายเวต (2531)
แชมป์โลกรุ่นมินิมัมเวต WBO
* ชิง 30 สิงหาคม 2532 ชนะคะแนน ยามิล การาบาโย ที่สาธารณรัฐโดมินิกัน
* ป้องกันแชมป์ครั้งที่ 1, 31 กรกฎาคม 2533 ชนะคะแนน ฮุสนี เรย์ ที่อินโดนีเซีย
* สละแชมป์
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นมินิมัมเวต WBA เมื่อ 28 พฤศจิกายน 2536 แพ้น็อก ชนะ ป.เปาอินทร์ ยก 4 ที่พิจิตร
* ชิงแชมป์ WBO Latino รุ่นฟลายเวตเมื่อ 6 กันยายน 2540 แพ้น็อก โฆเซ ราฟาเอล โซซา ยก 4 ที่อาร์เจนตินา
* ชิงแชมป์โลกรุ่นไลต์ฟลายเวต WBU เมื่อ 22 กันยายน 2541 แพ้น็อก มาซีบูเลเล มาเกปูลา ยก 5 ที่สหรัฐ
== อ้างอิง ==
สถิติการชก boxrec.com  
นักมวยสากลชาวโดมินิกัน
แชมป์โลก WBO
โทชิอากิ นิชิโอกะ

โทชิอากิ นิชิโอกะ  อดีตนักมวยสากลชาวญี่ปุ่น เกิดเมื่อวันที่ 25 กรกฎาคม พ.ศ. 2519 ที่เมืองคาโกงาวะ จังหวัดเฮียวโงะ ประเทศญี่ปุ่น
==ประวัติ==
นิชิโอกะเป็นนักมวยถนัดซ้าย มีหมัดซ้ายที่หนัก โดยถือเป็นคู่ปรับคนสำคัญของ วีระพล นครหลวงโปรโมชั่น นักมวยชาวไทย ที่เคยชกด้วยกันมาทั้งหมด 4 ครั้ง แต่นิชิโอกะไม่สามารถเอาชนะวีระพลได้เลย โดยเป็นการเสมอ 2 ครั้ง แพ้คะแนน 2 ครั้ง เมื่อครั้งชกชิงแชมป์โลก WBC รุ่นแบนตัมเวท
แต่เมื่อเลื่อนรุ่นขึ้นไปชกในรุ่นซูเปอร์แบนตั้มเวท นิชิโอกะสามารถเอาชนะคะแนน นภาพล เกียรติศักดิ์โชคชัย ในการชิงแชมป์เฉพาะกาล WBC ในรุ่นนี้ที่ว่างไปได้ ซึ่งนภาพลถือเป็นนักมวยรุ่นน้องของวีระพล เพราะอยู่ในสังกัดเดียวกัน และมีวีระพลเป็นเทรนเนอร์ด้วย
เมื่อนิชิโอกะเป็นแชมป์โลกแล้ว สามารถป้องกันตำแหน่งได้หลายต่อหลายครั้งอย่างสวยงาม และหลายครั้งยังเป็นการไปชกถึงสหรัฐอเมริกาและเม็กซิโกอีก จนกระทั่งกลายเป็นนักมวยที่มีชื่อเสียงขึ้นมา จนกระทั่งในกลางปี พ.ศ. 2555 จึงได้ถูกประกบคู่ให้ชิงแชมป์โลกในรุ่นนี้กับแชมป์โลก WBO คือ โนนิโต โดแนร์ นักมวยระดับซูเปอร์สตาร์ชาวฟิลิปปินส์ สัญชาติอเมริกัน ผลการชกปรากฏว่า โดแนร์เอาชนะทีเคโอได้ไปอย่างเด็ดขาดในยกที่ 9 ส่วนนิชิโอกะซึ่งอายุมากถึง 36 ปี แล้ว ก็ได้แขวนนวมไปหลังการชกครั้งนี้
หลังแขวนนวม ชินิโอะกะได้เปิดธุรกิจค่ายมวยเป็นของตนเองที่เมืองโคเบะ โดยได้เชิญวีระพลซึ่งเป็นคู่ปรับเก่ามาเป็นแขกรับเชิญในวันเปิดตัวด้วย
== เกียรติประวัติ ==
แชมป์ญี่ปุ่นรุ่นแบนตัมเวท (2541- 2542)
แชมป์เฉพาะกาล WBC รุ่นซูเปอร์แบนตัมเวท
* ชิง 15 กันยายน 2551 ชนะคะแนน นภาพล เกียรติศักดิ์โชคชัย ที่โยโกฮามะ ญี่ปุ่น
** 20 ธันวาคม 2551 ได้รับแต่งตั้งให้เป็นแชมป์โลกตัวจริง
แชมป์โลก WBC รุ่นซูเปอร์แบนตัมเวท
* ป้องกันแชมป์ครั้งที่ 1, 3 มกราคม 2552 ชนะทีเคโอ เฆนาโร การ์ซิอา ยก 12 ที่โยโกฮามะ ญี่ปุ่น
* ป้องกันแชมป์ครั้งที่ 2, 23 พฤษภาคม 2552 ชนะทีเคโอ โจนิ กอนซาเลซ ยก 3 ที่มอนเตร์เรย์ เม็กซิโก
* ป้องกันแชมป์ครั้งที่ 3, 10 ตุลาคม 2552 ชนะอาร์ทีดี เอบัง เอร์นันเดซ ยก 3 ที่สนามกีฬาในร่มแห่งชาติโยโยงิ ญี่ปุ่น
* ป้องกันแชมป์ครั้งที่ 4, 30 เมษายน 2553 ชนะทีเคโอ บัลเวก บันโกยัน ยก 5 ที่สนามกีฬาต่อสู้ญี่ปุ่น ญี่ปุ่น
* ป้องกันแชมป์ครั้งที่ 5, 24 ตุลาคม 2553 ชนะคะแนน แรนดัล มันโรว์ ที่สนามกีฬาแห่งชาติเรียวโงกุ ญี่ปุ่น
* ป้องกันแชมป์ครั้งที่ 6, 8 เมษายน 2554 ชนะน็อค เมาริซิโอ ฆาบิเอร์ มูโญซ ยก 9 ที่โคเบะ ญี่ปุ่น
* ป้องกันแชมป์ครั้งที่ 7, 1 ตุลาคม 2554 ชนะคะแนน ราฟาเอล มาร์เกซ ที่ลาสเวกัส สหรัฐอเมริกา
* สละแชมป์
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBC รุ่นแบนตัมเวท เมื่อ 25 มิถุนายน 2543 แพ้คะแนน วีระพล นครหลวงโปรโมชั่น ที่ โรงยิมเนเซียมเมืองทากาซาโงะ ทากาซาโงะ จังหวัดเฮียวโงะ ญี่ปุ่น
* ชิงแชมป์โลก WBC รุ่นแบนตัมเวท เมื่อ 1 กันยายน 2544 เสมอกับ วีระพล นครหลวงโปรโมชัน ที่โยโกฮามะ อารีนา ญี่ปุ่น
* ชิงแชมป์โลก WBC รุ่นแบนตัมเวท เมื่อ 4 ตุลาคม 2546  เสมอกับ วีระพล นครหลวงโปรโมชัน ที่สนามกีฬาแห่งชาติเรียวโงกุ ญี่ปุ่น
* ชิงแชมป์โลก WBC รุ่นแบนตัมเวท เมื่อ 6 มีนาคม 2547 แพ้คะแนน วีระพล นครหลวงโปรโมชัน ที่ ไซตามะซูเปอร์อารีนา ไซตามะ จังหวัดไซตามะ ญี่ปุ่น
* ชิงแชมป์โลก WBO The Ring และ Lineal รุ่นจูเนียร์เฟเธอร์เวท, 13 ตุลาคม 2555 แพ้ทีเคโอ โนนิโต โดแนร์ ยก 9 ที่ ลอสแอนเจลิส สหรัฐอเมริกา
== อ้างอิง ==
== แหล่งข้อมูลอื่น ==
สถิติการชก boxrec.com 
นักมวยสากลชาวญี่ปุ่น
แชมป์โลก WBC
บุคคลจากคาโกงาวะ
วิกเตอร์ เมาซุล

วิคเตอร์ มาซูล (Victor Mausul) นักมวยสากลชาวอินโดนีเซีย สถิติการชก 11 ครั้ง ชนะ 8 (น็อค 4) เสมอ 1 แพ้ 2
== ประวัติ ==
เมาซุลเริ่มชกมวยสากลเมื่อ 7 สิงหาคม พ.ศ. 2546 ชนะน็อค ริชาร์ด ซันดีกัล ยก 6 จากนั้นขึ้นชก ชนะ 5 เสมอ 1 แล้วจึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 16 กันยายน พ.ศ. 2547 ชนะคะแนนอิบราฮิม อาโรบอย ได้แชมป์มาครอง แล้วขึ้นชกนอกรอบชนะน็อคชวาลย์ ส.วรพิน ยก 7 จากนั้นขึ้นชิงแชมป์อินโดนีเซียรุ่นซูเปอร์แบนตัมเวท เมื่อ 17 กุมภาพันธ์ พ.ศ. 2548 ซึ่งเมาซุลเป็นฝ่ายชนะคะแนนโมเซส เซรัมได้แชมป์มาครองอีก อีก 2 เดือนต่อมา เมาซุลขึ้นชิงแชมป์ WBO เอเชียรุ่นซูเปอร์เฟเธอร์เวทที่ว่างเมื่อ 21 เมษายน พ.ศ. 2548 กับประเทศ ส.ธนิกุล ซึ่งเมาซุลเป็นฝ่ายชนะคะแนนไปอย่างเป็นเอกฉันท์ แต่เมื่อไปป้องกันแชมป์ครั้งแรกที่ฟิลิปปินส์เมื่อ 19 พฤศจิกายน พ.ศ. 2548 เมาซุลเป็นฝ่ยแพ้น็อค ซ๊ซาร์ อมอนซอต ยก 8 เสียแชมป์ไป
หลังจากนั้น เมาซุลหยุดชกไปหนึ่งปีเต็ม กลับมาชกในเดือนธันวาคม พ.ศ. 2549 ก็เป็นฝ่ายแพ้น็อค อาบี เมเตียมัน ยก 3 เมาซุลจึงหยุดชกไป 5 ปี กลับมาชกอีกครั้งในช่วงปลายปี พ.ศ. 2554 ชนะ 1 แพ้ 1 หลังจากที่แพ้คะแนน เฮโร ตีโต เมื่อ 18 ธันวาคม พ.ศ. 2554 แล้ว เมาซุลก็ไม่ได้ขึ้นชกอีกเลย
== เกียรติประวัติ ==
แชมป์อินโดนีเซียรุ่นซูเปอร์เฟเธอร์เวท (2547 - 2548)
แชมป์ WBO เอเชียแปซิฟิกรุ่นซูเปอร์เฟเธอร์เวท
* ชิง 21 เมษายน 2548 ชนะคะแนน ประเทศ ส.ธนิกุล ที่ อินโดนีเซีย
* เสียแชมป์ 19 พฤศจิกายน 2548 แพ้น็อค ซีซาร์ อมอนซอต ยก 8 ที่ ฟิลิปปินส์
== อ้างอิง ==
สถิติการชก boxrec.com  
นักมวยสากลชาวอินโดนีเซีย
แชมป์มวยสากลประเทศอินโดนีเซีย
แชมป์ WBO เอเชีย
บุคคลจากจาการ์ตา
อุบัติเหตุ

อุบัติเหตุ หมายถึง เหตุการณ์ที่เกิดขึ้นอย่างไม่คาดหวังและไม่ตั้งใจในเวลาและสถานที่แห่งหนึ่ง เกิดขึ้นโดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่สามารถชี้วัดได้ อุบัติเหตุเป็นผลเชิงลบของความเป็นไปได้อย่างหนึ่ง ซึ่งควรจะหลีกเลี่ยงหรือป้องกันไว้แต่แรก โดยพิจารณาจากปัจจัยสาเหตุต่างๆ อันที่จะนำไปสู่การเกิดอุบัติเหตุ
ในเรื่องของกำหนดการและการวางแผน อุบัติเหตุอาจหมายถึงเหตุการณ์หรือผลของเหตุการณ์ที่เกิดขึ้นโดยไม่ได้มีการวางแผนรองรับมาก่อน หรือวางแผนไม่ครอบคลุม ซึ่งจะส่งผลต่อระบบและกำหนดการโดยรวมเมื่ออุบัติเหตุเกิดขึ้น
ในอีกความหมายหนึ่ง อุบัติเหตุอาจหมายถึงเหตุการณ์ทางกายภาพที่เมื่อเกิดขึ้นแล้วทำให้เกิดการบาดเจ็บหรือเสียชีวิตของมนุษย์อาทิ รถชน ตกตึก มีดบาด ไฟลวก ไฟช็อต โดนพิษ ฯลฯ หรือหมายถึงเหตุการณ์ที่ไม่ใช่ทางกายภาพเช่น การลืมของ การลืมนัดหมาย ความเผอเรอ หรือการเปิดเผยความลับ เป็นต้นซึ่งทั้งหมดก็ไม่ได้ตั้งใจให้เกิดเหตุการณ์แบบนี้ ดังนั้นเราต้องมีสติเสมอเพื่อป้องกันอันตรายที่จะเกิดขึ้น
== ดูเพิ่ม ==
ความปลอดภัย
การวิเคราะห์อุบัติเหตุ
อุบัติเหตุทางรถยนต์
 
ความล้มเหลว
การวิเคราะห์ความเสี่ยง
ตัวเลขซีริลลิก

ตัวเลขซีริลลิก คือระบบเลขอย่างหนึ่งซึ่งถ่ายทอดมาจากอักษรซีริลลิก ใช้โดยชาวสลาวิกใต้และตะวันออก ระบบเลขนี้เคยมีการใช้ในดินแดนรัสเซีย แต่ในช่วงต้นคริสต์ศตวรรษที่ 17 สมเด็จพระเจ้าซาร์ปีเตอร์ที่ 1 แห่งรัสเซีย ทรงแทนที่ตัวเลขซีริลลิกด้วยตัวเลขอาหรับ
ตัวเลขซีริลลิกเป็นระบบเลขคล้ายทศนิยม (quasi-decimal) มีพื้นฐานมาจากตัวเลขกรีก แต่เขียนโดยใช้หน่วยอักขระ (grapheme) ของอักษรซีริลลิก นั่นคือการเรียงลำดับนั้นเรียงตามอักษรกรีก แต่ไม่เป็นไปตามลำดับอักษรซีริลลิกปัจจุบัน อักษรแต่ละตัวจะถูกกำหนดให้แทนค่าของตัวเลขหลักหน่วย (1, 2, ... 9) หลักสิบ (10, 20, ... 90) และหลักร้อย (100, 200, ... 900) ตามลำดับ
{| align="center" width="550"
|+ รูปอักษรโบราณ (ซ้าย) เทียบกับอักษรปัจจุบัน (ขวา)
|-
| เลขซีริลลิก
|
|}
จำนวนตัวเลขจะเขียนไปตามลำดับที่อ่าน ซึ่งส่วนใหญ่จะอ่านจากซ้ายไปขวา เว้นแต่จำนวน 11 ถึง 19 ที่อ่านจากขวาไปซ้าย ตัวอย่างเช่น 17 อ่านว่า sem-na-dzat (เทียบกับ seventeen ในภาษาอังกฤษ) เป็นต้น ในการแปลงเลขซีริลลิกให้เป็นเลขอาหรับ ทำได้โดยการบวกค่าประจำอักษรเข้าด้วยกัน และเพื่อการแยกแยะจำนวนออกจากข้อความรอบข้างซึ่งเขียนด้วยอักษรเดียวกัน จะมีการเติม ติโตล (titlo:  U+0483) ลงไปเหนือจำนวน (เวลาเขียนเดี่ยวๆ อาจไม่จำเป็นก็ได้) และถ้าหากจำนวนนั้นมีค่าเกิน 1,000 จะมีการเติมสัญลักษณ์หลักพัน ( U+0482) ลงไปข้างหน้าตัวเลขนั้นๆ ตัวอย่างเช่น
 -  - 1706
 -  - 7118
สำหรับตัวเลขกลาโกลิติกก็มีลักษณะคล้ายกันนี้ เพียงแต่การเรียงลำดับอักษรเปลี่ยนไปตามอักษรกลาโกลิติก ทำให้ค่าตัวเลขเปลี่ยนตามไปด้วย แทนที่จะใช้ตามลำดับอักษรกรีก

== ดูเพิ่ม ==
ตัวเลขกรีก
ตัวเลขกลาโกลิติก
อักษรกลาโกลิติก
อักษรซีริลลิกโบราณ
ระบบเลข
อักษรซีริลลิก
คณิตศาสตร์มูลฐาน
Nombres 100 000 à 999 999
การระบุข้อกำหนดซอฟต์แวร์

การระบุข้อกำหนดซอฟต์แวร์ (Software Requirements Specification) หรือ เอสอาร์เอส เป็นข้อกำหนดที่กำหนดขึ้นในกระบวนการพัฒนาระบบ โดยก่อนจะลงมือพัฒนาจะมีการวิเคราะห์ความต้องการ หลังจากเราวิเคราะห์เสร็จก็จะมากำหนดความต้องการว่ามีอะไรบ้าง โดยความต้องการที่เรากำหนดขึ้นมานั้นนำมาใช้ประโยชน์ได้ 2 อย่าง คือ
1.1 มองในมุมมองของเจ้าของงาน จะใช้เป็นตัวอ้างอิงการเปิดประมูลให้กับผู้ที่จะทำการพัฒนา
1.2 เป็นส่วนหนึ่งในสัญญาเพื่อใช้ในการชำระค่าจ้าง กล่าวคือ ถ้าทำไม่ได้ตามข้อกำหนดความต้องการก็อาจจะไม่ชำระค่าจ้าง
Functional Requirement คือ Requirement หรือสิ่งที่ระบบควรจะทำหน้าที่หลักของระบบที่จะต้องทำ เช่น
ผู้ใช้ต้องสามารถค้นหาจากฐานข้อมูลทั้งหมดก็ได้หรือ ค้นหาจากส่วนหนึ่งส่วนใดของฐานข้อมูลก็ได้
ระบบจะต้องมีโปรแกรมที่ช่วยให้อ่านเอกสารได้
Non-functional Requirement คือ Requirement อื่นๆที่ไม่ใช่หน้าที่หลักๆที่ต้องทำ แต่เป็นคุณสมบัติอื่นๆที่เราอยากได้จากระบบ เช่น ความปลอดภัยของระบบ, ความเชื่อถือได้ของระบบ, เวลาตอบสนอง, มีความสามารถทางด้าน I/O, ความสามารถในการเชื่อมต่อกับระบบอื่นๆ ตัวอย่างเช่น ระบบบัญชี โดยที่หน้าที่หลักของระบบบัญชีคือ บันทึกข้อมูล Transaction รายวัน, จะต้องมีการทำสรุปยอดบัญชีได้ สิ่งเหล่านี้คือสิ่งที่ระบบบัญชีควรทำคือ Functional Requirement แต่ถ้าบอกว่าต้องมีการใส่รหัสผ่าน, สามารถเชื่อมโยงอินเทอร์เน็ตได้ , เชื่อมโยงกับระบบบัญชีของบริษัทอื่นได้ อันนี้ไม่ใช่หน้าที่หลัก ของระบบบัญชี แต่มันคือ Non-functional Requirement
Function Oriented Programming เป็นการเขียน โปรแกรมโดยยึดหลักการเขียนโปรแกรมแบบแยกเป็นหน่วยย่อย (Module) ตามหน้าที่แล้ว รวบรวมหน่วยย่อยเหล่านั้นเข้าด้วยกันเป็นโครงสร้างสอดคล้องสัมพันธ์กัน เราเรียกขั้นนี้ว่า ขั้น Integration โครงสร้างที่ได้ก็คือโปรแกรมที่ต้องการ ภาษาที่ใช้พัฒนาโปรแกรมในแนวนี้ จัดเป็นภาษาประเภทที่เรียกว่า Procedural Language การเขียนโปรแกรมแนวนี้ได้ถูกใช้มา นานตั้งแต่ยุคก่อนจนถึงยุคปัจจุบันก็ยังใช้อยู่ โดยเฉพาะโปรแกรมที่มีขนาดเล็ก
ซอฟต์แวร์
มาตรฐานไอทริปเพิลอี
การออกแบบ
การพัฒนาผลิตภัณฑ์
สุทัศน์ ยกส้าน

ศาสตราจารย์ สุทัศน์ ยกส้าน ( เกิด 10 กรกฎาคม พ.ศ. 2488)   นักวิทยาศาสตร์  นักฟิสิกส์ และนักเขียนชาวไทย มีผลงานวิจัยโดดเด่นในด้านฟิสิกส์ทฤษฎี ในการอธิบายสมบัติพื้นฐานบางประการของสภาพตัวนำยิ่งยวด และได้รับรางวัลรางวัลนักวิทยาศาสตร์ดีเด่น ประจำปี พ.ศ. 2530 ในสาขาฟิสิกส์ทฤษฎี ปัจจุบันดำรงตำแหน่งเป็น ราชบัณฑิตสาขาวิชาฟิสิกส์ผู้เชี่ยวชาญพิเศษสสวท และกรรมการผู้ทรงคุณวุฒิด้านวิทยาศาสตร์และเทคโนโลยีในคณะกรรมการติดตามและประเมินผลการสนับสนุนการวิจัย
== ประวัติและการศึกษา ==
สุทัศน์ ยกส้าน เกิดที่จังหวัดตรัง เป็นบุตรคนที่ 3 ใน 7 คน ของนายยงจินต์ และนางจุ้ยหิ้น ยกส้าน บิดาเป็นพ่อค้าเชื้อสายจีน เขาได้เรียนในระดับประถมศึกษา และมัธยมศึกษาตอนต้น ที่โรงเรียนในจังหวัดตรัง และเดินทางมาศึกษาต่อในระดับชั้นมัธยมศึกษาตอนปลายโรงเรียนเตรียมอุดมศึกษา ในปี พ.ศ. 2504- พ.ศ. 2506  และสามารถสอบเข้าเรียนระดับมหาวิทยาลัยที่ คณะวิทยาศาสตร์ มหาวิทยาลัยแพทย์ศาสตร์ 2 ปีก่อน ได้รับทุนไปศึกษาต่อในระดับปริญญาตรี และปริญญาโทสาขาฟิสิกส์จากอิมพิเรียลคอลเลจลอนดอน สหราชอาณาจักร   ก่อนกลับมาเป็น อาจารย์ มหาวิทยาลัยศรีนครินทรวิโรฒ (ประสานมิตร)  ก่อนได้รับทุนการศึกษาไปเรียนต่อ ปริญญาโท และปริญญาเอกทางด้านฟิสิกส์ของแข็งภาคทฤษฎีจากมหาวิทยาลัยแคลิฟอร์เนีย ริเวอร์ไซด์ สหรัฐอเมริกา
== การทำงาน ==
ศาสตราจารย์ 11 ภาควิชาฟิสิกส์ คณะวิทยาศาสตร์ มหาวิทยาลัยศรีนครินทรวิโรฒ (ประสานมิตร)
ผู้เชี่ยวชาญพิเศษ สถาบันส่งเสริมการสอนวิทยาศาสตร์และเทคโนโลยี (สสวท.) กระทรวงศึกษาธิการ
ราชบัณฑิต สาขาวิทยาศาสตร์กายภาพ (ฟิสิกส์)
== ผลงานวิจัย ==
ศาสตราจารย์ ดร. สุทัศน์ ยกส้าน มีผลงานวิจัยที่ลงพิมพ์ในวารสารต่างประเทศถึง 37 เรื่องได้รับการยอมรับเข้าเป็นสมาชิกในสมาคมวิชาการระดับนานาชาติ อาทิเช่น 
the Abdus Sulam International Centre for Theoretical Physics, Trieste Italy (Senior Associate)
the New York Academy of science, New York, U.S.A
the Royal College of Science, England (Associate)
== ความสำเร็จ ==
นักวิทยาศาสตร์ดีเด่น ของมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ประจำปี พ.ศ. 2530 สาขาฟิสิกส์ทฤษฎี 
นักวิจัยดีเด่นแห่งชาติ ของสำนักงานคณะกรรมการวิจัยแห่งชาติ ประจำปี พ.ศ. 2530 สาขาวิทยาศาสตร์กายภาพและคณิตศาสตร์
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
มศวโลกทัศน์ สัมภาษณ์ศ.ดร. สุทัศน์ ยกส้าน 
บุคคลจากโรงเรียนเตรียมอุดมศึกษา
นักวิทยาศาสตร์ชาวไทย
นักฟิสิกส์ชาวไทย
ผู้ได้รับรางวัลนักวิทยาศาสตร์ดีเด่นของประเทศไทย
บุคคลที่เกิดในปี พ.ศ. 2488
ราชบัณฑิต
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ศิษย์เก่าจากอิมพิเรียลคอลเลจลอนดอน
ไซ (อุปกรณ์จับปลา)

ไซ เป็นเครื่องมือดักสัตว์น้ำ โดยมากดักปลาในกลุ่มปลาเล็กปลาน้อย ใช้งานในแหล่งน้ำไม่ลึก มักเป็นแหล่งน้ำไหลและเป็นการเปิดช่องระบายน้ำเข้าออกตามบิ้งนาคันนา ไซมีหลายรูปทรง ตั้งชื่อตามรูปทรงนั้น เช่น ไซปากแตร สานเป็นรูปกรวยปากไซบานออกเป็นรูปปากแตร ไซท่อ สานคล้ายท่อดักปลา หรืออาจตั้งชื่อตามวัตถุประสงค์ เช่น ไซสองหน้า มีช่อง 2 ด้าน ไซลอย ใช้วางลอยในช่วงน้ำตื้น ๆ แหวกกอข้าวหรือกอหญ้า วางแช่น้ำไว้ ไซปลากระดี่ ใช้ดักปลากระดี่ ไซกบ สานเป็นลายขัดตาสี่เหลี่ยมรูปทรงกระบอก ใช้ดักกบ ไซโป้ง สานก้นโป่งเล็กน้อย แม้ว่าจะมีรูปลักษณ์ที่ต่างกัน แต่มีลักษณะร่วมกันคือ สานเป็นทรงกระบอกและทำปากทางเข้าเป็นงาแซง (ซี่ไม้เสี้ยมปลายแปลม รูปทรงคล้ายกรวยที่บีบแบน ๆ ทำให้ปลาเข้าได้ แต่ว่ายสวนความคมของปลายไม้ออกมาไม่ได้)
ไซต่าง ๆ มักไม่ต้องใช้เหยื่อเพราะจะดักปลาที่ต้องไหลในกระแสน้ำ เว้นแต่ไซกบที่ต้องมีเหยื่ออย่างลูกปลา ลูกปู
== อ้างอิง ==
อุปกรณ์จับปลา
ตำบลทุ่งศรี

ตำบลทุ่งศรี เป็นตำบลหนึ่งในอำเภอร้องกวาง จังหวัดแพร่ ปัจจุบันอยู่ในเขตเทศบาลตำบลร้องกวาง
== ที่ตั้ง ==
ทิศเหนือติดต่อตำบลร้องกวาง อำเภอร้องกวาง ทิศตะวันออกติดต่อตำบลไผ่โทน อำเภอร้องกวาง ทิศใต้ติดต่อตำบลร้องเข็ม อำเภอร้องกวาง ทิศตะวันตกติดต่อตำบลร้องเข็ม และตำบลแม่ยางตาล อำเภอร้องกวาง
== การปกครองภูมิภาค ==
ตำบลทุ่งศรีแบ่งออกเป็น 5 หมู่คือ
หมู่ 1 บ้านวังหม้อ
หมู่ 2 บ้านผาราง
หมู่ 3 บ้านทุ่งศรี
หมู่ 4 บ้านต้นเดื่อ-ต้นผึ้ง
หมู่ 5 บ้านทุ่งศรีปากทาง
== การปกครองส่วนท้องถิ่น ==
แบ่งการปกครองเป็น 1 เทศบาลตำบล คือ เทศบาลตำบลร้องกวาง มีพื้นที่ครอบคลุมตำบลทุ่งศรีทั้งหมด
== สถานที่สำคัญ ==
โรงเรียนบ้านผาราง-วังหม้อ(มิตรประชา) เป็นโรงเรียนประจำตำบลทุ่งศรี
== อ้างอิง ==
ทุ่งศรี
อำเภอร้องกวาง
ตำบลร้องเข็ม

ตำบลร้องเข็ม เป็นตำบลหนึ่งในอำเภอร้องกวาง จังหวัดแพร่ ปัจจุบันอยู่ในเขตเทศบาลตำบลร้องกวาง
== ที่ตั้ง ==
ทิศเหนือติดต่อตำบลทุ่งศรี อำเภอร้องกวาง ทิศตะวันออกติดต่อตำบลไผ่โทน อำเภอร้องกวาง ทิศใต้ติดต่อตำบลน้ำเลา อำเภอร้องกวาง ทิศตะวันตกติดต่อตำบลแม่ยางร้อง อำเภอร้องกวาง และตำบลแม่คำมี อำเภอหนองม่วงไข่
== การปกครองส่วนภูมิภาค ==
ตำบลร้องเข็มแบ่งออกเป็น 9 หมู่บ้าน ได้แก่
หมู่ 1 บ้านร้องเข็ม
หมู่ 2 บ้านร้องเข็ม
หมู่ 3 บ้านน้ำโค้ง
หมู่ 4 บ้านดอนมูล
หมู่ 5 บ้านใหม่จัดสรร
หมู่ 6 บ้านปากทาง
หมู่ 7 บ้านร้องเข็ม
หมู่ 8 บ้านหัวดง
หมู่ 9 บ้านร้องเข็มกลาง
== การปกครองส่วนท้องถิ่น ==
แบ่งการปกครองเป็น 1 เทศบาลตำบล คือ เทศบาลตำบลร้องกวาง มีพื้นที่ครอบคลุมตำบลร้องเข็มทั้งหมด
== สถานที่สำคัญ ==
โรงเรียนร้องกวางอนุสรณ์
ปากทางร้องกวาง
โรงเรียนชุมชนบ้านร้องเข็ม
โรงพยาบาลร้องกวาง
== อ้างอิง ==
ร้องเข็ม
อำเภอร้องกวาง
อี ว็อน

อี ว็อน  หรือ เจ้าชายว็อนแห่งเกาหลี (21 ตุลาคม พ.ศ. 2505) เป็นพระราชปนัดดาของพระเจ้าโคจงและเป็นหนึ่งในผู้อ้างสิทธิเป็นหัวหน้าสกุลอีในปัจจุบัน พระองค์เป็นพระโอรสองค์แรกในเจ้าชายกัปแห่งเกาหลี ซึ่งเป็นพระโอรสในเจ้าชายกังซึ่งต่อมาในภายหลังเป็นพระราชโอรสบุญธรรมในเจ้าชายโฮอุนแห่งเกาหลี อย่างไรก็ตาม ในปัจจุบันพระองค์เป็นผู้จัดการบริษัท ฮุนได โฮมส์ ช็อปปิ้ง จำกัด
== พระประวัติ ==
เจ้าชายว็อน ผู้อ้างสิทธิในการสืบทอดราชบัลลังก์จักรพรรดิแห่งเกาหลีตามโบราณราชประเพณีของเกาหลี ได้อ้างสิทธิจากการเป็นพระโอรสบุญธรรมของเจ้าชายโฮอุนแห่งเกาหลี ผู้อ้างสิทธิในราชบัลลังก์จักรพรรดิพระองค์ก่อน ซึ่งในขณะเดียวกัน เจ้าหญิงแฮว็อน (อี แฮ-ว็อน) พระธิดาในเจ้าชายอึย โอรสในจักรพรรดิโกจง สมาชิกราชวงศ์ที่อาวุโสที่สุด ได้อ้างสิทธิในการสืบราชบัลลังก์เช่นกัน ซึ่งในขณะนั้นเหล่าราชนิกุลบางส่วนได้อ้างกฎการสืบสันติวงศ์ตามแบบโบราณว่า เจ้าชายชัง โอรสในเจ้าชายวู พระราชโอรสในสมเด็จพระจักรพรรดิโกจง คือผู้มีสิทธิในการสืบบัลลังก์คนต่อไป
ปัจจุบันประทับ ณ อพาร์ตเม้นต์ว็อนดัง เมืองโกยัง จังหวัดคย็องกี สาธารณรัฐเกาหลี กับครอบครัว
== พระราชตระกูล ==
==ดูเพิ่ม==
สกุลอี
ราชวงศ์โชซ็อน
==อ้างอิง==
== แหล่งข้อมูลอื่น ==
Coronation of Korea’s new empress leads to royal family controversy
English Donga article mentioning Yi Won
ว็อน
ชาวโชซ็อน
ผู้อ้างสิทธิในราชบัลลังก์